ປາ​ກີ​ສຖານ​​​ສົ່ງສະການ ສົບທະຫານ ທີ່ເສຍຊີວິດ ໃນການໂຈມຕີຂອງ​ເນ​ໂຕ້
ຊາວ​ປາ​ກີ​ສຖານ​ໄດ້​ທໍາ​ພິທີ​ສົ່ງສະການ​​ ​ພວກ​ທະຫານ​ທີ່​​ເສຍ​ຊີວິດ ເມື່ອ​ວັນ​ເສົາ​ວານ​ນີ້ ​ໃນ​ການ​ໂຈມ​ຕີ​ຂອງເນໂຕ້ ຕໍ່ຄ້ານທະຫານປາກິສຖານ.
ຊາວປາກີສຖານທໍາພິທີສົ່ງສະການ ໃນວັນອາທິດມື້ນີ້ ສໍາລັບພວກທະຫານ 24 ຄົນທີ່ເສຍ ຊີວິດເມື່ອວັນເສົາວານນີ້ ໃນການໂຈມຕີຂ້າມຊາຍແດນຂອງເນໂຕ້ ຈາກອັຟການິສຖານ ແລະໃນວັນອາທິດມື້ນີ້ ຫົວໜ້າອົງກ່ນເນໂຕ້ ທ່ານ Anders Fogh Rasmussen ໄດ້ ສະແດງຄວາມເສຍໃຈແລະສົ້າສະລັດໃຈ ຕໍ່ນາຍົກລັດຖະມົນຕີປາກິສຖານ ທ່ານ Yousuf Raza Gilani ນໍາການເສຍຊີວິດທີ່ເກີດຂຶ້ນໂດຍບໍ່ຕັ້ງໃຈນັ້ນ ໃນຕອນເຊົ້າວັນອາທິດມື້ນີ້ ລັດຖະມົນຕີຕ່າງປະເທດປາກີສຖານໄດ້ບອກຄູ່ຕໍາແໜ່ງຂອງ ທ່ານນາງຈາກສະຫະລັດ ວ່າການໂຈມຕີທາງອາກາດຕໍ່ຄ້າຍທະຫານຫລາຍແຫ່ງ ທີ່ຍັງຜົນ ໃຫ້ທະຫານປາກີສຖານເສຍຊີວິດຢ່າງໜ້ອຍ 24 ຄົນ ແລະ ບາດເຈັບອີກ 14 ຄົນ ໃນເຂດ ຕາເວັນຕົກສຽງໃຕ້ຂອງປາກີສຖານນັ້ນວ່າ ເປັນທີ່ຮັບເອົາບໍ່ໄດ້ ທ່ານນາງ Hina Rabbani Khar ບອກທ່ານນາງຮິລແລຣີ ຄລິນຕັນ ລັດຖະມົນຕີຕ່າງ ປະເທດສະຫະລັດ ວ່າ ການໂຈມຕີດັ່ງກ່າວສະແດງໃຫ້ ເຫັນເຖິງການບໍ່ເອົາຫົວຊາຕໍ່ຊີວິດ ຂອງມະນຸດຢ່າງສີ້ນເຊີງ ແລະວ່າ ການໂຈມຕີທາງອາກາດບັ້ນນີ້ໄດ້ສ້າງຄວາມໂກດແຄ້ນ ຂຶ້ນ ໃນປາກີສຖານ ປາກີສຖານກ່າວວ່າ ຕົນໄດ້ຕອບໂຕ້ຄືນໂດບການປິດເສັ້ນທາງລໍາລຽງຂອງເນໂຕ້ທັງໝົດ ທີ່ແລ່ນຜ່ານອານາເຂດຂອງຕົນໄປຍັງອັຟການີສຖານນັ້ນ ແລະສັ່ງໃຫ້ສະຫະລັດຍ້າຍ ອອກໄປຈາກຖານທັບອາກາດທີ່ຢູ່ໃນແຂວງ Baluchistan ທາງພາກຕາເວັນຕົກສຽງໃຕ້ ຂອງປະເທດ ພາຍໃນ 15 ວັນ ນາຍົກລັດຖະມົນຕີປາກີສຖານ ທ່ານ Yousuf Raza Gilani ແລະນາຍ ທະຫານລະດັບ ສູງ ແລະພວກຜູ້ນໍາລັດຖະບານ ກ່າວເມື່ອວັນເສົາວານນີ້ວ່າ ລັດຖະບານປາກີສຖານຈະທໍາ ການກວດສອບທົບທວນຄືນໃໝ່ໝົດ ກ່ຽວກັບ ໂຄງການຕ່າງໆ ກິດຈະກໍາຕ່າງໆ ແລະ ການຈັດແຈງດ້ານການຮ່ວມມືກັບ ສະຫະລັດ, ເນໂຕ້ ແລະ ISAF ຫລືກໍາລັງປະສົມນາໆ ຊາດໃນອັຟການິສຖານນັ້ນ ພວກເຈົ້າໜ້າທີ່ປາກີສຖານໄດ້ຮຽກຮ້ອງໃຫ້ມີການປະຕິບັດ ການທີ່ເຂັ້ມແຂງແລະຮີບດ່ວນ ຕໍ່ພວກຮັບຜິດຊອບໃນເຫດການເຖິງແກ່ຊີວິດນີ້ໃຫ້ໄດ້ ສະຫະລັດກ່າວວ່າ ເຂດຊົນເຜົ່າຂອງປາກີສຖານ ເປັນທີ່ຫລົບຊ່ອນຂອງ ພວກຕາລິບານ ທີ່ໄດ້ສູ້ລົບກັບກໍາລັງທະຫານສະຫະລັດໃນອັຟການິສຖານ ມາໄດ້ສິບປີແລ້ວນັ້ນ ທ່ານ ລີອອນ ພາແນດຕາ ລັດຖະມົນຕີປ້ອງກັນປະເທດສະຫະລັດແລະ ທ່ານນາງລັດຖະ ມົນຕີຕ່າງປະເທດຄລິນຕັນ ໄດ້ອອກຖະແຫລງການຮ່ວມເມື່ອວັນເສົາວານນີ້ ສະແດງ ຄວາມເສົ້າສະລົດໃຈຢ່າງເລິກເຊິ່ງຕໍ່ເຫດການ ທີ່ເກີດຂຶ້ນໃນເຂດຊາຍແດນຂອງປາກີສຖານ ນັ້ນ ໂດຍທີ່ທ່ານທັງສອງໄດ້ເນັ້ນຍໍ້າວ່າຈະຜັກດັນໃຫ້ມີການສືບສວນສອບສວນໂດຍເນໂຕ້ ໂດຍທັນທີ່